दिल्ली के मुकाबले हमारी रसोई गैस 64 रु. महंगी
एक मार्च से घरेलू रसोई गैस सिलेंडर के दाम में 92 रुपए का इजाफा हो गया। दो महीने में ही इसके दाम में 163 रुपए का इजाफा हो चुका है। दिल्ली, मुंबई, कोलकाता और चेन्नई जैसे महानगरों की तुलना में हमें इसके 40 से 70 रुपए तक ज्यादा देना पड़ रहा है। इसकी वजह यह है कि मप्र सरकार एलपीजी पर 7.10 फीसदी टैक्स ले रही है। यहां 2 फीसदी प्रवेश कर के बाद 5 फीसदी वैट भी लगता है। उत्तरप्रदेश, छत्तीसगढ़ जैसे पड़ोसी राज्यों समेत देश के नौ राज्यों में एलपीजी पर कोई टैक्स नहीं लग रहा।
क्या कहते हैं उपभोक्ता
एलपीजी के दाम लगातार बढ़ रहे हैं। इसका असर घर के बजट पर होता है। अन्य राज्यों में एलपीजी पर यह टैक्स नहीं है तो यहां क्यों? सरकार से यह सवाल करने का आम उपभोक्ताओं को हक है। सुषमा परसाई, होशंगाबाद रोड
राज्य सरकार एलपीजी पर वेट लेना बंद कर दे तो उपभोक्ताओं को सीधे 40 रुपए की बचत होगी। ऐसे एक सिलेंडर पर 40 रुपए तो साल भर में 480 रुपए की बचत होगी। नीलम तिवारी, लहारपुर
801 रुपए पर हम 54 रुपए दे रहे हैं टैक्स
इंडियन ऑयल, हिंदुस्तान पेट्रोलियम और भारत पेट्रोलियम से जुड़े शहर में 5.50 लाख उपभोक्ता हैं। 801 रुपए के गैस सिलेंडर पर 54 रुपए टैक्स है। इस तरह उपभोक्ताओं से 3 करोड़ रुपए एक महीने में ही वसूले जाएंगे।
एक मार्च से 92 रुपए बढ़ गई सिलेंडर की कीमत
28 फरवरी तक एक सिलेंडर के दाम 709 रुपए थे। 92 रुपए बढ़कर अब इसकी कीमत 801 रुपए हा़े गई। दाम बढ़ने से गुस्साए आम आदमी पार्टी के कार्यकर्ताओं ने शुक्रवार को बोर्ड ऑफिस के सामने प्रदर्शन किया।
801
744
737
िदल्ली
मुंबई
भोपाल
746
कोलकाता
757
चेन्नई
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva unk unk unk awa_Deva mar_Deva mai_Deva unk mai_Deva unk mai_Deva